Comportament general

## Comportament general

Lück, Burkhard `<lueck@hube-lueck.de>`

Traductor: Antoni Bella
revisió Plasma
5.16 (1 d'agost de 2019)

Aquest és un mòdul per a configurar el comportament general de l'espai de treball.

Mostra els consells informatius en passar-hi per sobre amb el ratolí

  Si aquesta opció està marcada, es mostraran consells emergents sobre els elements que hi ha sobre el plafó del Plasma o sobre l'escriptori.

Mostra retroalimentació visual pels canvis d'estat

  Si canvieu, p. ex., la brillantor i el volum utilitzant el teclat, aquests canvis d'estat es mostraran en un OSD.

Clic simple per a obrir fitxers i carpetes

  Aquest és l'ajustament per omissió. Fent clic una sola vegada sobre la icona l'obrireu. Per a seleccionar-la/es podeu arrossegar-la/es o fer Ctrl+clic dret, o simplement fer clic i mantenir-la/es premuda/es per arrossegar-la/es.

Doble clic per a obrir fitxers i carpetes (selecciona les icones al primer clic)

  Si aquesta opció no està marcada, les icones/fitxers s'obriran amb un sol clic del botó esquerre del ratolí. Aquest comportament per omissió és el que esperaríeu quan feu clic sobre els enllaços a la majoria dels navegadors. Encara que si la marqueu, les icones/fitxers s'obriran amb un doble clic, mentre que un sol clic només seleccionarà la icona o fitxer. Aquest és el comportament al qual esteu acostumat en altres escriptoris o sistemes operatius.